**6**

 **Skrajšani postopek**

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), 29. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544) in [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in [76/23](http://www.uradni-list.si/1/objava.jsp?sop=2023-01-2386)) ter 19. člena Statuta Mestne občine Nova Gorica (Uradni list RS, št. 13/12, 18/17 in 19/18) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_\_ sprejel

## O D L O K

### o spremembah Odloka o proračunu Mestne občine Nova Gorica

### za leto 2025

1. člen

V Odloku o proračunu Mestne občine Nova Gorica za leto 2025 (Uradni list RS, št. 134/23) se v 3. členu drugi odstavek spremeni tako, da se glasi:

»Splošni del proračuna se na ravni podskupin kontov določa v naslednjih zneskih:

|  |  |
| --- | --- |
|  | v EUR |
|  | **Spremembe**  |
|  | **proračuna** |
| **I. SPLOŠNI DEL PRORAČUNA** | **2025** |
| **A. BILANCA PRIHODKOV IN ODHODKOV** |
| **I. SKUPAJ PRIHODKI (70+71+72+73+74+78)** | **63.367.090** |
| **TEKOČI PRIHODKI (70+71)** | **40.550.852** |
| **70 DAVČNI PRIHODKI** | **28.068.072** |
| 700 Davki na dohodek in dobiček | 22.819.472 |
| 703 Davki na premoženje | 4.415.600 |
| 704 Domači davki na blago in storitve | 833.000 |
| **71 NEDAVČNI PRIHODKI** | **12.482.780** |
| 710 Udeležba na dobičku in dohodki od premoženja | 9.200.280 |
| 711 Takse in pristojbine | 35.000 |
| 712 Globe in druge denarne kazni | 90.000 |
| 713 Prihodki od prodaje blaga in storitev | 884.300 |
| 714 Drugi nedavčni prihodki | 2.273.200 |
| **72 KAPITALSKI PRIHODKI** | **4.671.688** |
| 720 Prihodki od prodaje osnovnih sredstev | 2.700.000 |
| 722 Prihodki od prodaje zemljišč in neopredmetenih sredstev | 1.971.688 |
| **73 PREJETE DONACIJE** | **52.600** |
| 730 Prejete donacije iz domačih virov | 52.600 |
| **74 TRANSFERNI PRIHODKI** | **17.134.031** |
| 740 Transferni prihodki iz drugih javnofinančnih institucij | 11.350.333 |
| 741 Prejeta sredstva iz državnega proračuna iz sredstev proračuna EU in iz drugih držav | 5.783.698 |
| **78 PREJETA SREDSTVA IZ EU IN IZ DRUGIH DRŽAV** | **957.919** |
| 787 Prejeta sredstva od drugih evropskih institucij in iz drugih držav | 957.919 |
|  |  |
| **II. SKUPAJ ODHODKI (40+41+42+43+45)** | **65.410.910** |
| **40 TEKOČI ODHODKI** | **15.650.309** |
| 400 Plače in drugi izdatki zaposlenim | 3.863.885 |
| 401 Prispevki delodajalcev za socialno varnost | 553.994 |
| 402 Izdatki za blago in storitve | 10.072.430 |
| 403 Plačila domačih obresti | 950.000 |
| 409 Rezerve | 210.000 |
| **41 TEKOČI TRANSFERI** | **19.726.689** |
| 410 Subvencije | 603.000 |
| 411 Transferi posameznikom in gospodinjstvom | 7.987.510 |
| 412 Transferi nepridobitnim organizacijam in ustanovam | 1.421.394 |
| 413 Drugi tekoči domači transferi | 9.575.085 |
| 414 Tekoči transferi v tujino | 139.700 |
| **42 INVESTICIJSKI ODHODKI** | **27.942.472** |
| 420 Nakup in gradnja osnovnih sredstev | 27.942.472 |
| **43 INVESTICIJSKI TRANSFERI** | **2.091.440** |
| 431 Investicijski transferi pravnim in fizičnim osebam, ki niso proračunski uporabniki | 1.094.000 |
| 432 Investicijski transferi proračunskim uporabnikom | 997.440 |
|  |  |
| **III. PRORAČUNSKI PRESEŽEK (PRORAČUNSKI PRIMANJKLJAJ)** | **-2.043.820** |
|  **(I. - II.)**  (Skupaj prihodki minus skupaj odhodki) |  |
|  |  |
| **III/1. PRIMARNI PRESEŽEK (PRIMANJKLJAJ)** | **-1.166.520** |
|  **(I. - 7102) - ( II. - 403 - 404)** |  |
|  (Skupaj prihodki brez prihodkov od obresti minus skupaj odhodki brez plačil obresti) |  |
|  |  |
| **III/2. TEKOČI PRESEŽEK (PRIMANJKLJAJ)** | **5.173.854** |
|  **(70 + 71) - (40 + 41)** (Tekoči prihodki minus tekoči odhodki in tekoči transferi) |  |
|  |  |
| **B. RAČUN FINANČNIH TERJATEV IN NALOŽB** |
| **IV. PREJETA VRAČILA DANIH POSOJIL IN PRODAJA**  | **39.000** |
| **KAPITALSKIH DELEŽEV (750+751+752)** |  |
| **75 PREJETA VRAČILA DANIH POSOJIL IN PRODAJA**  | **39.000** |
| **KAPITALSKIH DELEŽEV** |  |
| 751 Prodaja kapitalskih deležev | 39.000 |
| **VI. PREJETA MINUS DANA POSOJILA IN**  | **39.000** |
| **SPREMEMBE KAPITALSKIH DELEŽEV (IV. - V.)** |  |
|  |  |
|  |  |
| **C.  RAČUN FINANCIRANJA** |
| **VII. ZADOLŽEVANJE (500+501)** | **5.000.000** |
| **50 ZADOLŽEVANJE** | **5.000.000** |
| 500 Domače zadolževanje | 5.000.000 |
| **VIII. ODPLAČILA DOLGA (550+551)** | **3.650.246** |
| **55 ODPLAČILA DOLGA** | **3.650.246** |
| 550 Odplačila domačega dolga | 3.650.246 |
|  |  |
| **IX. SPREMEMBA STANJA SREDSTEV NA RAČUNU**  | **-655.066** |
| **(I.+IV.+VII.-II.-V.-VIII.)** |  |
| **X. NETO ZADOLŽEVANJE (VII.-VIII.)** | **1.349.754** |
| **XI. NETO FINANCIRANJE (VI.+X.-IX.)** | **2.043.820** |
| **XII. STANJE SREDSTEV NA RAČUNIH NA DAN 31.12. PRETEKLEGA LETA** | **655.066** |

«

2. člen

V 7. členu se v prvem odstavku znesek »100.000,00 EUR« nadomesti z zneskom »150.000,00 EUR«.

3. člen

V 8. členu se v drugem odstavku znesek »0 EUR« nadomesti z zneskom »60.000,00 EUR«.

4. člen

V 17. členu se znesek »990.000 EUR« nadomesti z zneskom »5.000.000,00«.

KONČNA DOLOČBA

5. člen

Ta odlok začne veljati naslednji dan po objavi v Uradnem listu Republike Slovenije, uporabljati pa se začne 1. januarja 2025.

Celotna sprememba proračuna se objavi na spletni strani Mestne občine Nova Gorica.

Številka: 410-0013-/2024

Nova Gorica, dne

 Samo Turel

 ŽUPAN



Številka: 410-0013/2024-7

Nova Gorica, dne 4. decembra 2024

O B R A Z L O Ž I T E V

**Predlog Odloka o spremembah Odloka o proračunu Mestne občine Nova Gorica za leto 2025** je pripravljen na podlagi:

* preveritve trenutnega stanja realizacije veljavnega proračuna za leto 2024,
* predvidenih odhodkov do konca leta 2024,
* vključitve začetnih aktivnosti za nove investicijske projekte ter
* uskladitve dinamike obstoječih investicijskih projektov.

Pri pripravi smo upoštevali predloge krajevnih skupnosti in izvedli oceno prenosa sredstev na njihovih računih z dne 31. 12. 2024 na dan 1. 1. 2025. Ta sredstva smo ustrezno razporedili med posamezne proračunske postavke. Ocenili smo tudi potrebna sredstva za plače zaposlenih v javni upravi in financiranje javnih zavodov, pri čemer smo se oprli na ocenjeno realizacijo za leto 2024 in veljavni proračun za isto leto. Nove plačne reforme pri načrtovanju nismo vključili, saj v tem trenutku ni mogoče natančno določiti potrebnega povečanja sredstev. To bomo uskladili z rebalansom proračuna za leto 2025, predvidenim v prvi polovici leta 2025.

Odhodkovna in prihodkovna stran proračuna: Načrtovani odhodki temeljijo na ocenjenih prihodkih. Prihodkovna stran rebalansa proračuna je zasnovana dokaj optimistično, z velikim poudarkom na kapitalskih prihodkih. Opozarjamo, da bo realizacija odhodkov v veliki meri odvisna od uspešnosti prihodkov, predvsem od prodaje zemljišč in nepremičnin. Na ta proces vpliva več dejavnikov, zaradi katerih je izvedba prodaje pogosto negotova.

S spremembo proračuna se povečuje zadolževanje za 4,01 milijona evrov, kar ustrezno vpliva na višino odplačila dolga. Za leto 2025 ne načrtujemo povečanja namenskega premoženja v javnih skladih. Načrtujemo pa prodajo kapitalskih deležev in delnic, ki jih je občina pridobila z dedovanjem po osebah, katerim je financirala oskrbo v domovih za starejše. Letni program prodaje temelji na strategiji, ki jo je sprejel mestni svet.

**Ključni investicijski projekti in vplivi na proračun:**

Proračun za leto 2025 bo močno zaznamovan z investicijskimi projekti, povezanimi z Evropsko prestolnico kulture (EPK), ter drugimi projekti, za katere smo pridobili sofinancerska sredstva države in EU.

Posebej izpostavljamo:

* ureditev fekalne kanalizacije v krajevni skupnosti Gradišče nad Prvačino,
* projekte zelene transformacije Mestne občine Nova Gorica (priklop manjših sončnih elektrarn na javnih objektih),
* Zeleni vstopni center,
* igrišče v Braniku,
* sanacijo letnega bazena,
* nakup električnih avtobusov,
* Super8,
* EPIC,
* ureditev Trga Evrope in
* sofinanciranje podhoda na novi železniški postaji.

Prav tako smo v plan za leto 2025 vključili sredstva za projekte participativnega proračuna, ki so jih občani izglasovali, ter uskladili višino sredstev za delovanje javnega zavoda GO!2025.

**Spremembe splošnega dela proračuna:**

S spremembo Odloka o proračunu Mestne občine Nova Gorica za leto 2025se prihodki planirajo v višini 63,367 mio EUR, kar predstavlja 129,23% sprejetega proračuna za leto 2025.

Davčni prihodki so planirani v višini 28,068 mio EUR, kar je 6,47 % več od sprejetega proračuna za leto 2025. Največje povečanje znotraj davčnih prihodkov je iz naslova dohodnine, saj pričakujemo 1,332 mio EUR višji priliv od prvotno načrtovanega.

Na področju nedavčnih prihodkov ne pričakujemo večjih sprememb v skladu s prvotno planiranim. S spremembo Odloka o proračunu Mestne občine Nova Gorica za leto 2025 so nedavčni prihodki ocenjeni v višini 12,482 mio EUR, kar znaša 102,78 % prvotnega plana. Ocenjeni kapitalski prihodki se v primerjavi s prvotnim planom povečujejo. Planirani so prihodki iz naslova prodaje zemljišč v PEC Kromberk, ki v letošnjem letu ne bodo poravnani, dve stanovanji, kjer je bila locirana uprava Vrtca Nova Gorica, poslovni prostor v Solkanu, zemljišče na Lokvah in nekaj drugih objektov in zemljišč, ki so posebej navedeni v Načrtu razpolaganja z nepremičnim premoženjem. V naslednjem letu se bo skušalo prodati tudi stavbo PTP in sicer v sodelovanju z Občino Šempeter-Vrtojba, saj smo solastniki.

S predlogom se usklajujejo tudi planirani transferni prihodki. Ti se povečujejo za 8,013 mio EUR in znašajo 17,134 mio EUR. S spremembo Odloka o proračunu Mestne občine Nova Gorica za leto 2025 se ti višajo kar za 87,86%. Transferni prihodki iz državnega proračuna so predvideni v višini 9,357 mio EUR, kar je 204,15% prvotnega plana. Znotraj teh najbolj odstopajo planirani prihodki iz državnega proračuna za investicije, ki znašajo kar za 306,71% prvotnega plana in znašajo 7,144 mio EUR. Prihodki po proračunskih postavkah so predvideni v naslednji tabeli:

|  |  |  |
| --- | --- | --- |
|  | **Prej.sr.iz drž.proračuna za investicije** |  |
| 04036 | Sredstva iz požarnega sklada | 280.000 |
| 07272 | Revitalizacija območja ob nekdanji meji in Odvodnik Soča | 300.000 |
| 07339 | Ureditev potoka Potok v naseljih Potok in Draga pri Dornberku | 60.000 |
| 07346 | Regulacija potoka Liskur | 212.840 |
| 07360 | Prehod na sonaravno prehrano | 9.110 |
| 07374 | Izvajanje parkirne politike | 28.836 |
| 07375 | Zelena transformacija Mestne občine Nova Gorica | 5.760 |
| 07383 | Ureditev in digitalizacija avtobusnih postajališč | 21.986 |
| 07384 | Ravnikarjeva ploščad | 12.666 |
| 07389 | Urbanistično prometna prenova ulic Solkana | 90.739 |
| 07390 | Obnova Spominskega parka in vojnega grobišča Trnovo nad Novo Gorico | 120.000 |
| 09014 | Izvajanje komasacijskih postopkov | 32.244 |
| 09103 | Inkubator goriške regije Nova Gorica | 76.860 |
| 10052 | Investicijsko vzdrževanje športnih objektov | 249.000 |
| 10152 | Investicija v Zdravstveni dom Nova Gorica | 1.612.650 |
| 10206 | Ureditev Rafutskega parka z Laščakovo vilo | 55.436 |
| 10219 | Sanacija letnega bazena | 448.711 |
| 10263 | EPK GO!2025 - infrastruktura | 3.527.474 |

Planirana prejeta sredstva iz državnega proračuna iz sredstev proračuna EU se povečujejo za 126,26 % in znašajo 5,783 mio EUR, kar je za 3,227 mio EUR več kot prvotno planirano. Planirana sredstva iz tega naslova po projektih so ponazorjena v naslednji tabeli:

|  |  |  |
| --- | --- | --- |
|  | **Javni skladi za investicije** |  |
| 07376 | Nakup električnih avtobusov za izvajanje mestnega prometa | 1.768.000 |
| 25111 | Postavitev sončnih elektrarn – KS Gradišče nad Prvačino | 2.448 |
| 26112 | Postavitev sončnih elektrarn – KS Grgar | 4.896 |
| 28110 | Postavitev sončnih elektrarn – KS Kromberk-Loke | 2.448 |
| 39112 | Postavitev sončnih elektrarn – KS Trnovo  | 5.040 |
|  | **Drž. pror. iz sred.EU; iz skupne kmet.in rib. politike** |  |
| 07360 | Prehod na sonaravno prehrano | 36.441 |
| 09014 | Izvajanje komasacijskih postopkov | 96.734 |
| 09099 | Vzdrževanje protipožarnih presek | 51.737 |
|  | **Drž. prorač. iz sr. pror. EU; iz strukturnih skladov** |  |
| 07370 | Trajnostno urejanje prometa | 61.600 |
| 07389 | Urbanistično prometna prenova ulic Solkana | 90.739 |
| 09103 | Inkubator goriške regije Nova Gorica | 76.860 |
| 10206 | Ureditev Rafutskega parka z Laščakovo vilo | 83.153 |
| 10263 | EPK GO!2025 - infrastruktura | 3.527.474 |
|  | **Drž.prorač. Sred.pror. EU; iz kohezijskega sklada**  |  |
| 07374 | Izvajanje parkirne politike | 163.404 |
| 07383 | Ureditev in digitalizacija avtobusnih postajališč | 124.590 |
| 07384 | Ravnikarjeva ploščad | 71.770 |
|  | **Drž. prorač. iz sred. prorač. EU; sred. za NOO** |  |
| 07367 | Fekalna kanalizacija Mestna občina Nova Gorica | 500.000 |
| 07382 | Postavitev sončnih elektrarn konzorcij MONG | 566.568 |
| 09097 | Zeleni vstopni center Lijak | 332.628 |

Ravno tako se povečujejo planirana prejeta sredstva iz EU, ki so večja za 295,37 % glede na prvotni plan in tako znašajo 957 tisoč EUR. V okviru podskupine so planirani prihodki, ki se ne nakazujejo preko državnega proračuna, ampak jih na podlagi odobrenih projektov direktno nakazujejo projektni partnerji. Planirana sredstva po projektih so ponazorjena v naslednji tabeli:

|  |  |  |
| --- | --- | --- |
| 04056 | Projekt SAFE CITIES | 7.879 |
| 07362 | Projekt Waste design 2.0. | 66.410 |
| 08029 | Projekt Grennat | 129.118 |
| 08031 | Projekt GreenInCities | 175.734 |
| 08032 | Projekt EnClod | 85.702 |
| 09098 | Projekt MEDS GARDEN+ | 117.936 |
| 10205 | URBINAT | 83.639 |
| 10275 | Projekt SINGERS CORNERS | 147.000 |
| 10276 | Station 4 transformation - S4T | 45.664 |
| 10277 | Projekt DigARegion | 98.837 |

S spremembo Odloka o proračunu Mestne občine Nova Gorica za leto 2025 se odhodki planirajo v višini 65,410 mio EUR, kar predstavlja 110,79 % trenutno veljavnega proračuna. Največje spremembe so razvidne na investicijskih odhodkih, kar je posebej obrazloženo v posebnem delu proračuna po posameznih proračunskih postavkah. Največje spremembe pa so obrazložene v nadaljevanju.

**Spremembe posebnega dela proračuna**

Največjih 8 vrednostnih povečanj je na naslednjih proračunskih postavkah:

|  |  |  |  |  |
| --- | --- | --- | --- | --- |
| PP | Opis | Sprejeti 2025 |  Sprememba 2025 | Razlika |
| 10263 | EPK GO!2025 - infrastruktura | 4.009.079 | 7.614.785 | 3.605.706 |
| 10219 | Sanacija letnega bazena | 50.000 | 2.116.602 | 2.066.602 |
| 07382 | Postavitev sončnih elektrarn konzorcij MONG | 0 | 1.334.513 | 1.334.513 |
| 10152 | Investicija v Zdravstveni dom Nova Gorica | 0 | 1.217.271 | 1.217.271 |
| 10052 | Investicijsko vzdrževanje športnih objektov | 65.000 | 1.186.534 | 1.121.534 |
| 07374 | Izvajanje parkirne politike | 0 | 1.121.148 | 1.121.148 |
| 07122 | Nakup zemljišč in stavb | 66.500 | 608.000 | 541.500 |
| 09097 | Zeleni vstopni center Lijak | 244.573 | 714.921 | 470.348 |

**EPK GO!2025 – infrastruktura:** S spremembo plana 2025 se usklajuje namen in dinamika izvedbe NRP projektov znotraj proračunske postavke. V okviru proračunske postavke je predvidena poraba sredstev za izvedbo projektov vezanih na infrastrukturne projekte v okviru Evropske prestolnice kulture EPK GO!2025. Sredstva na proračunski postavki bodo v letu 2025 porabljena za poplačilo stroškov gradnje, nakupa opreme ter stroškov zunanjih izvajalcev vezanih na gradnjo na projektih EPK GO!2025 - Revitalizacija Trga Evrope, EPK GO!2025 - EPIC, EPK GO!2025 - SUPER 8, EPK GO!2025 - Kolesarska in peš povezava v okviru nadgradnje ŽPI ŽP Nova Gorica, EPK GO!2025 - Igrišča na meji in EPK GO!2025 - Trg Evrope - Lott 2. V letu 2025 je v okviru projekta EPK GO!2025 - SUPER 8 predviden tudi nakup objekta s parcelo z ID št. 1005 k.o. 2304 Nova Gorica na parceli št. 24/8 k.o. 2304 Nova Gorica ter nakup parcele št. 24/9 k.o. 2304 Nova Gorica, skladno s pogodbo o služnostni pravici. Projekti bodo fizično zaključeni v prvi polovici leta 2025, finančno pa bodo zaključeni predvidoma do konca junija 2025.

**Sanacija letnega bazena:** Zaradi dotrajanosti in puščanja je bila izkazana potreba za sanacijo letnega bazena. MONG je pridobila sredstva za sofinanciranje investicije v višini do višine 1 mio EUR, od tega 551 tisoč EUR v letu 2024 in 449 tisoč EUR v letu 2025. Izbran je bil izvajalec in dela potekajo nemoteno. Zahtevek za sofinanciranje za povračilo odobrenih sredstev za leto 2024 smo Ministrstvu za gospodarstvo, turizem in šport že oddali v višini celotnega odobrenega zneska za leto 2024.

**Postavitev sončnih elektrarn konzorcij MONG**: V izvajanju je projekt postavitve sončnih elektrarn na šestih občinskih objektih: OŠ Čepovan, Telovadnica Prvačina, Vrtec Dornberk, POŠ Prvačina, Vrtec Čriček in Vrtec Kekec. V prihodnjem letu je predvidena objava in izvedba postavitve sončnih elektrarn na strehe objektov: nadstrešek tribun Stadiona, Glasbena šola Nova Gorica, OŠ Branik, OŠ Solkan, OŠ Šempas, OŠ Fran Erjavec. Povračila odobrenih sredstev za sofinanciranje vseh projektov pričakujemo v letu 2025.

**Investicija v Zdravstveni dom Nova Gorica:** V letu 2022 je bilo izvedeno javno naročilo gradnje in podpisana gradbena pogodba za gradnjo Zdravstvenega doma Nova Gorica - 3. faza v vrednosti 12.712.991,40 EUR. V decembru 2022 je bil izvajalec uveden v delo (rok izvedbe je maj 2024). V letu 2023 se je skladno z zastavljenim terminskim planom izvajala gradnja, glede na predviden obseg izvedbe, bo gradnja v tem letu v celoti financirana iz namenskih sredstev Zdravstvenega doma - osnovnega varstva (cca 3.000.000 EUR) ter iz sredstev, ki so sofinancirana s strani Ministrstva za zdravje (cca 2.800.000 EUR). V letu 2024 je bil izvajalcu GOI del rok podaljšan do konca leta 2024. Izvedeno je bilo javno naročilo za dobavitelja opreme, ki bo predvidoma dobavljena do konca leta 2024 oz. v začetku januarja 2025. Končni razdelilnik virov financiranja in vrednost investicije bo znana ob koncu gradnje in ob izdaji usklajenega končnega obračuna. Povračila na podlagi izstavljenih zahtevkov za sofinanciranje Uradu RS za nadzor, kakovost in investicije v zdravstvu potekajo nemoteno.

**Investicijsko vzdrževanje športnih objektov:** Sredstva so namenjena za izvedbo investicijskega vzdrževanja objektov in športnih površin, ki jih ima v upravljanju Javni zavod za šport Nova Gorica.

V okviru proračunske postavke so sredstva predvidena za **preplastitev atletske steze** v Športnem parku Nova Gorica, **ureditev novega športnega igrišča v Braniku**, ureditev sanitarij v Športnem parku Nova Gorica, nakup kombija za potrebe Javnega zavoda za šport ter športnih društev, ureditev sistema hlajenja garderob in recepcije v zimskem bazenu ter sanacija igrišča z umetno travo ob OŠ Kozara. Preplastitev atletske steze bo financiral JZŠ iz presežka sredstev in naslova razpisa fundacije za šport. Manjkajoča sredstva za izvedbo investicije bo financirala MONG iz proračuna. Urejanje novega športnega igrišča v Braniku že poteka. Ministrstvu za gospodarstvo, turizem in šport smo že oddali v višini celotnega odobrenega zneska za leto 2024. Na podlagi pogodbe o sofinanciranju investicije v športno infrastrukturo je MONG namreč upravičena v letu 2024 do 251 tisoč EUR, v letu 2025 pa do 249 tisoč EUR. Ostale investicije bo občina financirala iz lastnih sredstev proračuna.

**Izvajanje parkirne politike**: Sredstva na proračunski postavki so v letu 2025 namenjena izvedbi različnih ukrepov na področju ureditve mirujočega prometa na območju mesta Nova Gorica in primestnega naselja Solkan. Namenjena so pridobitvi ustreznih strokovnih podlag in projektne dokumentacije, za izvedbo investicijsko vzdrževalnih del na območju neurejenih parkirišč in parkirnih mest, za nabavo in postavitev parkomatov za učinkovito in aktivno izvajanje ukrepov na novo vzpostavljanje parkirne politike na območju mesta.

V okviru proračunske postavke je v letu 2025 predvidena tudi nabava prevoznega sredstva ter nabava in izdelava programske opreme, tj. spletne platforme multimodalne mobilnosti. Predmetni projekt OB084-24-0024 Ukrepi parkirne politike v okviru proračunske postavke je predviden za prijavo na javni razpis za sofinanciranje ukrepov trajnostne mobilnosti za pridobitev EU nepovratnih sredstev v letu 2024, njegova izvedba pa v letu 2025.

**Nakup zemljišč in stavb:** Namen in cilj projekta je nakup zemljišč in objektov za realizacijo investicij Mestne občine Nova Gorica kot tudi ureditev premoženjskopravnih razmerij na nepremičninah v zasebni lasti in, ki v naravi predstavljajo komunalno infrastrukturo. Predvidena so sredstva za nakup objekta za izvedb projekta EPK 2025, realizacijo več OPPN na območju MONG, ureditev premoženjskopravnih razmeri na dostopni poti do novozgrajenega vrtca v Grgarju, odkup zemljišč za ureditev ekoloških otokov na območju MONG, odkup zemljišč za ureditev prometne infrastrukture na območju naselij Osek, Vitovlje, Dornberk in Lokve, odkup zemljišč za potrebe ureditve območij pokopališč na območju MONG, odkup nepremičnin za ureditev vaškega jedra v Čepovanu, odkup zemljišč za izgradnjo zadrževalnika Ščedne in odkup zemljišč za realizacijo drugih projektov zagotovitve poplavne varnosti na območju MONG, ureditev premoženjskopravnih razmerij na območju Majskih poljan, ter drugih investicij in projektov lokalne skupnosti. Iz postavke se krijejo tudi odškodnine za služnosti in stavbne pravice, ki so potrebne za izkazovanje pravice graditi pri realizaciji investicij MONG ter stroški cenitev, geodetskih storitev, storitve notarskih storitev v postopkih pridobivanja oziroma prodaje zemljišč, prevajalske storitve, najemnine

**Za Zeleni vstopni center Lijak** je MONG pridobila sofinancerska sredstva iz naslova sredstev za izvedbo ukrepa Mehanizma za okrevanje in odpornost (ukrep Preoblikovanje slovenskega turizma ter investicij v infrastrukturo na področju turizma in kulturne dediščine). Investicija se že izvaja. Namen investicijskega projekta je vzpostavitev zelene vstopne točke na celotnem območju Vipavske doline z namenom ohranjanja naravne dediščine in kontroliranja turističnih tokov ter preusmeritve le-teh iz mestnega središča Nove Gorice na podeželje. Ureditev obsega vključujočo infrastrukturo, ki bo opremljena z vso potrebno opremo za podporo turističnim skupinam, športno-turističnim obiskovalcem ter bo prijazna do družin, starejših ter prilagojena tudi ostalim ranljivim skupinam (npr. invalidi, slepi in slabovidni). S spremembo plana za leto 2025 se usklajuje dinamika investicije v izvajanju.

Največja 4 znižanja so na naslednjih proračunskih postavkah:

|  |  |  |  |  |
| --- | --- | --- | --- | --- |
| PP | Opis | Sprejeti 2025 |  Sprememba 2025 | Razlika |
| 07375 | Zelena transformacija Mestne občine Nova Gorica | 750.000 | 53.319 | -696.681 |
| 10146 | Materialni stroški za športne objekte - Javni zavod za šport | 581.000 | 0 | -581.000 |
| 10270 | Izvedba 4 učilnic na OŠ Šempas | 571.200 | 63.000 | -508.200 |
| 10158 | Investicija Glasbena šola Nova Gorica - II. faza | 566.000 | 202.000 | -364.000 |

**Zelena transformacija Mestne občine Nova Gorica:** V okviru postavke je predvidena izvedba projekta postavitve sončnih elektrarn na strehah občinskih stavb za potrebe samooskrbe. S spremembo proračuna se sredstva zmanjšujejo, saj bodo sredstva za postavitev sončnih elektrarn zagotovljena v okviru druge proračunske postavke. V sklopu sredstev bo pokrit le strošek postavitve sončne elektrarne na objektu Mostovna.

**Materialni stroški za športne objekte - Javni zavod za šport:** Gre za namenska sredstva iz proračuna za tekoče vzdrževanje in pokrivanja stroškov materiala in storitev Javnega zavoda za šport Nova Gorica. Postavka se ukinja, ker bodo sredstva za delovanje JZŠ evidentirana na način, da bodo stroški prikazani enako kot pri drugih javnih zavodih.

**Izvedba 4 učilnic na OŠ Šempas:** Zaradi prostorske stiske in neizpolnjevanja normativov, je predvidena izvedba prizidka OŠ Šempas z umestitvijo štirih dodatnih učilnic in pomožnih prostorov. Izdelana je IZP, DGD in PZI dokumentacija, pridobljeno je gradbeno dovoljenje. Izvedba del je predvidena po izvedbi javnega naročila za izbiro izvajalca - predvidoma v drugi polovici leta 2025.

**Investicija Glasbena šola Nova Gorica - II. faza**: Postavka je namenjena izvedbi rekonstrukcije prostorov stare stave Glasbene šole Nova Gorica. Za ta namen je izdelana PZI projektna dokumentacija v kateri je kot rekonstrukcija stare stavbe Glasbene šole predvidena tudi zamenjava strešne konstrukcije in strešne kritine, kar je pogoj za postavitev fotovoltaike, za katero so pridobljena nepovratna sredstva v letu 2025, zato je potrebno tudi streho izvesti v letu 2025, ostala dela se lahko izvedejo v letu 2026.

S spremembo proračuna se odpirajo oziroma ponovno aktivirajo proračunske postavke, ki so podane v naslednji tabeli:

|  |  |  |
| --- | --- | --- |
| PP | Opis |   |
| 07382 | Postavitev sončnih elektrarn konzorcij MONG | 1.334.513 |
| 10152 | Investicija v Zdravstveni dom Nova Gorica | 1.217.271 |
| 07374 | Izvajanje parkirne politike | 1.121.148 |
| 07389 | Urbanistično prometna prenova ulic Solkana | 272.846 |
| 10275 | Projekt SINGERS CORNERS | 272.214 |
| 10267 | Rekonstrukcija OŠ Frana Erjavca | 266.448 |
| 09103 | Inkubator goriške regije Nova Gorica | 235.484 |
| 09102 | Izgradnja in vzpostavitev centra zelenih tehnologij na območju Science City | 215.874 |
| 10278 | Prireditve v okviru EPK po posameznih KS | 200.000 |
| 07383 | Ureditev in digitalizacija avtobusnih postajališč | 189.320 |
| 10277 | Projekt DigARegion | 139.660 |
| 07384 | Ravnikarjeva ploščad | 137.709 |
| 07390 | Obnova Spominskega parka in vojnega grobišča Trnovo nad Novo Gorico | 120.000 |
| 07350 | Operativni stroški priprave projektov | 104.000 |
| 08032 | Projekt EnClod | 101.180 |
| 04057 | Promocija občine | 100.000 |
| 07391 | Urejanje poslovnih con | 100.000 |
| 08008 | Strateški prostorski akti | 75.000 |
| 03004 | Proračunska rezerva | 60.000 |
| 07392 | Urejanje krožišč v mestu | 60.000 |
| 09014 | Izvajanje komasacijskih postopkov | 58.436 |
| 07257 | Širitev mreže javne razsvetljave | 55.000 |
| 07393 | PZA Kromberk | 50.000 |
| 07339 | Ureditev potoka Potok v naseljih Potok in Draga pri Dornberku | 40.000 |
| 08009 | Izvedbeni prostorski akti | 40.000 |
| 07008 | Nujne in nepredvidene sanacije | 30.000 |
| 08033 | Stroški izvajanja GJS upravljanja, vzdrževanja in delovanja namakalnega sistema Namakalni razvod Vogršček | 30.000 |
| 07385 | Odvajanje in čiščenje odpadne vode v aglomeraciji 1515 Nova Gorica 2019 Loke | 20.060 |
| 07387 | Cesta Bikoreja - Solkanska obvoznica | 20.000 |
| 07394 | Projektiranje kolesarskih poti | 20.000 |
| 10279 | Delovanje javnega zavoda za sodobni ples | 20.000 |
| 03003 | Plačila za delo nepoklicnih funkcionarjev | 17.300 |
| 04056 | Projekt SAFE CITIES | 15.148 |
| 09002 | Sofinanciranje in organizacija prireditev, praznovanj in prvenstev | 15.000 |
| 07381 | Subvencioniranje razlike med stroški in prihodki - javna stranišča | 12.000 |
| 04054 | Celostna grafična podoba Mestne občine Nova Gorica | 10.000 |
| 07108 | Izgradnja pokopališke infrastrukture v Stari Gori | 10.000 |
| 08034 | Sofinanciranje projektov iz naslova varstva okolja | 10.000 |
| 09104 | Investicijsko vzdrževanje in nakup opreme - Javni zavod za turizem | 9.554 |
| 07336 | LAS - konjeniške poti | 8.400 |
| 07388 | Projekt DECA | 7.657 |
| 09090 | Strategija razvoja kmetijstva Vipavske doline | 5.000 |
| 10254 | Odprava napak v športni dvorani OŠ Milojke Štrukelj - garancija | 5.000 |
| 10271 | Ureditev OŠ Čepovan - II. in III. faza | 5.000 |
| 09101 | Promocija trajnostnega turizma | 1.532 |
| 01008 | Participativni proračun | 1.512 |
| 04038 | Svet za preventivo in vzgojo v cestnem prometu | 1.000 |

Podrobnejše obrazložitve razlogov povečanja ali zmanjšanja vsebuje pripeti dokument obrazložitev spremembe proračuna.

##### Druge pomembne okoliščine, glede vprašanj, ki jih ureja predlagani odlok:

Predlagan je krajši »vacatio legis« od običajnega, in sicer naslednji dan po objavi v Uradnem listu RS, z namenom, da se zagotovi nemoteno izvrševanje proračuna.

**Mestnemu svetu Mestne občine Nova Gorica predlagamo, da v skladu s 70.d členom Poslovnika Mestnega sveta Mestne občine Nova Gorica,** **obravnava predlog Odloka o spremembah Odloka o proračunu Mestne občine Nova Gorica za leto 2025 po skrajšanem postopku in ga po obravnavi sprejme.**

Samo Turel

 ŽUPAN

Pripravila:

Aleš Markočič

Direktor občinske uprave

Mateja Mislej

Vodja finančno računovodske službe